For os danskere er der ikke noget overraskende eller nyt i, at dronning Margrethe ryger.

Det har hun altid gjort - og det vil hun formentligt altid gøre.

Men andre steder i verden kan det stadig overraske - især når den danske regent tager en smøg, mens hun går tur med børnebørnene.

Billeder fra den 25. juli af dronningen i haven til Gråsten Slot sammen med Henrik, Mary og Frederik samt kronprinsparrets fire børn har det seneste døgn skabt overskrifter i lande som Storbritannien, USA og Australien.

Se også: Marys rynker misbrugt

'Sluk den smøg, bedstemor! Trodsigt rygende dronning Margrethe af Danmark skaber løftede øjenbryn for at ryge, mens hun går med kronprinsesse Marys små børn,' lyder den - noget lange - overskrift eksempelvis på britiske Daily Mail, der efterfølgende viser fire billeder fra gåturen i haven, der var en del af den årlige familiefotografering, og tre andre billeder af ældre dato, der ligeledes viser dronningen med en tændt smøg mellem fingrene.

Mary gav barnepigen lift

Udenlandske medier har bidt mærke i, at dronning Margrethe ryger en smøg, mens hun holder prinsesse Isabella i hånden. (Foto: All Over)

Dronning Margrethe har flere gange fået kritik for sin rygevane - især fra udlandet.

I 2001 beskyldte en belgisk professor hende eksempelvis for indirekte at være skyld i flere ryger-dødsfald.

Til et efterfølgende pressemøde med en gruppe finske journalister, der også spurgte skarpt ind til rygevanen, tog prins Henrik sin kone i forsvar.

- Jeg mener - og det kan jeg sige, fordi jeg er holdt op med at ryge - at man skal ikke lade sig imponere eller påvirke af politisk korrekthed. Det er det mest tåbelige, jeg har hørt, fordi politisk korrekthed fører til nypuritanisme, og det er der ingen, der ønsker, sagde han og tilføjede:

- Lad folk dø af rygning, hvis de ønsker at dø. Det er deres egen sag. Det siger jeg, fordi jeg er holdt op med at ryge. I øvrigt røg dronning Ingrid, der døde som 90-årig, mere end sin datter, så det beviser ingenting.

Til pressemødet, der varede en halv times tid, røg dronningen i øvrigt to cigaretter.

Se også: Hov hov Margrethe, hvad har du lavet med Carl Philip?

I 2010 slog hun fast, at hun ikke havde nogen kvaler ved at stå ved sin trang til nikotin.

- Jeg er altså ryger, og det er jo ingen hemmelighed. Det gør jeg altså, sagde hun.

I 2006 meldte hoffet ud, at dronningen ikke længere ville ryge offentligt - men dog stadig privat.

Hvad mener du? Er det okay, at dronning Margrethe ryger i nærheden af sine børnebørn? Deltag i debatten og afstemningen herunder.

Se også: Dronningen: Farfar var ikke vild med kvinders stemmeret